  Анжелика Тихонова корреспондент Удмуртиысь «Театральное Приволжье» театр фестивальлэн улосвыл люкетаз пыриськон понна куриськонъёсты кутыны кутскизы. Отчы нылпиослэн но егитъёслэн театр коллективъёссы пыриськыны быгато. Со сярысь «ВКонтакте» мерлыко вотэсысь бамаз элькунысь лулчеберетъя министр Владимир Соловьёв ивортӥз. Вожвылъяськонэ пыриськон понна куриськонъёсты 2020-тӥ арын 10-тӥ шуркынмонозь yantarewa_rdnt@inbox.ru электрон почтае кутозы (одно ик «Театральное Приволжье» шуыса пусъёно). Отчы куриськон-анкета но спектакль вылэ видео-чӧлскон келяно. Юанъёсын 8 (3412) 912-126 телефон номеръя вазиськыны луэ. Тодэ вайытом, кылем арын фестивальлэн улосвыл люкетаз Удмуртиысь 15 ёросъёсысь 55 театр коллективъёс пыриськизы вал. Али шаерамы озьы ик «Театральное Приволжье» театр фестиваль улсын афиша яке плакат лэсьтонъя элькун вожвылъяськонэ мынэ. Тегъёс: Лулчеберет Ижкар Театр нылпиос егитъёс Удмуртия  